Id-Dar tal-Providenza se tingħata l-Premju taċ-Ċittadin Ewropew tal-2021 għal Malta f'ċerimonja ta' premjazzjoni fi Brussell. Il-Viċi President u l-Kanċillier Dita Charanzová se tilqgħa 130 mistieden, li jirrappreżentaw 59 proġett rebbieħ għall-Premju taċ-Ċittadin Ewropew matul dawn l-aħħar sentejn. Din hija l-ewwel darba li ċ-ċerimonja tal-għoti tal-premjijiet qed issir fi Brussell wara l-pandemija tal-Covid-19. Iċ-ċerimonja ta' din is-sena se tara l-parteċipazzjoni tar-rebbieħa tal-2020 peress li l-pjanijiet tas-sena l-oħra kienu ġew imfixkla minħabba l-pandemija. Id-Dar tal-Providenza se tingħaqad mar-rebbieħ tas-sena l-oħra, il-Malta Lockdown Festival. Rebbieħa riċenti oħra ta' dan il-premju f'Malta jinkludu lil Bjorn Formosa ta' ALS Malta u l-Għaqda Każini tal-Baned. Id-Dar tal-Providenza onorata bil-Premju Ċittadin Ewropew